
Na osnovu člana 106. Zakona o visokom obrazovanju („Službene novine Kantona Sarajevo“, broj: 36/22 i 28/25), člana 173. Statuta Univerziteta u Sarajevu, Odluke Senata Univerziteta u Sarajevu broj: 01-11-34/26 od 29.04.2026. godine, prethodne saglasnosti Ministarstva za nauku, visoko obrazovanje i mlade Kantona Sarajevo za raspisivanje Konkursa broj: 27/0334-25366-2/26 od 01.06.2026. godine i Odluke Vlade Kantona Sarajevo o broju i strukturi studenata koji se mogu upisati u prvu godinu prvog ciklusa studija i integriranog studija i drugog ciklusa studija na Univerzitetu u Sarajevu u akademskoj 2026/2027. godini, broj: 0204-27260-9/26 od 21.05.2026. godine, Univerzitet u Sarajevu  - Stomatološki fakultet 
o  b j a v l j u j e

KONKURS ZA UPIS STUDENATA U PRVU GODINU STUDIJA NA UNIVERZITETU U SARAJEVU – STOMATOLOŠKOM FAKULTETU 
U AKADEMSKOJ 2026./2027. GODINI

Univerzitet u Sarajevu – Stomatološki fakultet raspisuje Konkurs za upis studenata u prvu godinu integrisanog studija, integrisanog studija na engleskom jeziku i dualnog studija Dentalna higijena u akademskoj 2026/2027. godini.

Terminološko korištenje muškog ili ženskog roda u ovom Konkursu podrazumijeva uključivanje oba roda. Prijava kandidata na Konkurs za upis u prvu godinu studija provodi se isključivo online, putem web stranice www.upisi.unsa.ba.    

PRVI PRIJAVNI ROK:  Od 08.06. do 03.07.2026. godine za članice gdje nije predviđeno polaganje prijemnog ispita. 
Prijavni rokovi se zatvaraju na navedene datume u 16:00 sati.

Preliminarna rang lista kandidata sa prvog prijavnog roka koji ispunjavaju uslov za upis na članice Univerziteta u Sarajevu bit će objavljena 06. 07. 2026. godine.

Konačna lista kandidata koji su stekli pravo upisa sa prvog prijavnog roka će biti objavljena 10. 07. 2026. godine.

DRUGI PRIJAVNI ROK: Od 24.08.2026. godine do 11.09.2026. godine za fakultete/akademije gdje nije predviđeno polaganje prijemnog ispita. 
Prijavni rokovi se zatvaraju na navedene datume u 16:00 sati.

Preliminarna rang lista kandidata sa drugog prijavnog roka koji ispunjavaju uslov za upis na članice Univerziteta u Sarajevu bit će objavljena 14.09.2026. godine. 

Konačna lista kandidata koji su stekli pravo upisa sa drugog prijavnog roka će biti objavljena 18.09.2026. godine.

INTEGRISANI STUDIJ:
Nije predviđeno polaganje prijemnog ispita.
Rangiranje prijavljenih kandidata vrši se na osnovu:
· Općeg uspjeha;
· Uspjeha iz maternjeg jezika i predmeta značajnih za studij – Fizika, Biologija i Hemija;
· Rezultata ostvarenih na takmičenjima iz predmeta značajnih za studij (Fizika, Biologija i Hemija);
· Dokaza o poznavanju b/h/s jezika u skladu sa CEFR (minimalno C1 nivo) za strane kandidate.

Odobreni plan upisa:  150 studenata (40 redovnih – troškove studija snosi osnivač, 100 redovnih samofinansirajućih – troškove studija snosi student, 10 redovnih samofinansirajućih stranih studenata – troškove studija snosi student).


INTEGRISANI STUDIJ NA ENGLESKOM JEZIKU:
Nije predviđeno polaganje prijemnog ispita.
Rangiranje prijavljenih kandidata vrši se na osnovu:
· Općeg uspjeha;
· Uspjeha iz engleskog jezika i predmeta značajnih za studij – Fizika, Biologija i Hemija;
· Rezultata ostvarenih na takmičenjima iz predmeta značajnih za studij (Fizika, Biologija i Hemija);
· Dokaza o poznavanju engleskog jezika u skladu sa CEFR (minimalno C1 nivo).

Odobreni plan upisa: 10 studenata (5 redovnih samofinansirajućih – troškove studija snosi student, 5 redovnih samofinansirajućih stranih studenata – troškove studija snosi student).

DUALNI STUDIJ DENTALNA HIGIJENA:
Nije predviđeno polaganje prijemnog ispita.
Rangiranje prijavljenih kandidata vrši se na osnovu:
· Općeg uspjeha;
· Uspjeha iz maternjeg jezika i predmeta značajnih za studij – Fizika, Biologija i Hemija;
· Rezultata ostvarenih na takmičenjima iz predmeta značajnih za studij (Fizika, Biologija i Hemija);
· Dokaza o poznavanju b/h/s jezika u skladu sa CEFR (minimalno C1 nivo) za strane kandidate.
· Dokaza o zaposlenju u struci.

Odobreni plan upisa:  5 studenata (4 redovnih samofinansirajućih – troškove studija snosi student, 1 redovnih samofinansirajućih stranih studenata – troškove studija snosi student).

Prijave podnesene putem web stranice www.upisi.unsa.ba  i dokumenti koji su dostavljeni na studentske službe poslije rokova utvrđenih Konkursom, kao i nepotpune prijave, neće se uzimati u razmatranje.   

U prijavnim rokovima utvrđenim ovim Konkursom kandidat može izabrati najviše tri fakulteta/akademije u okviru kojih može birati više studijskih programa. 

Tokom trajanja prijavnog roka, kandidatima će biti omogućena najmanje tri reizbora  fakulteta/akademije/studijskog programa, a o terminima reizbora će biti obavješteni na početnoj web stranici www.upisi.unsa.ba putem koje se provodi online upis.  

Na web stranici www.upisi.unsa.ba nalazit će se sve informacije i detaljna uputstva o postupku registracije, te načinu i rokovima za upload dokumenata za online prijavu na Konkurs. Podrška za registraciju kandidatima za online upis će biti pružena isključivo putem  web stranice https://upisi.unsa.ba/#/landing / podrska, odnosno kroz sistem nakon uspješne registracije. 

Visina participacije cijena usluga i školarina Univerziteta u Sarajevu, te fakulteta i akademija u njegovom sastavu utvrđena je Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu („Službene novine Kantona Sarajevo“, broj:  19/09, 31/12, 36/12, 4/15, 15/15,5/18, 16/18, 21/18 i 25/21). U skladu sa Zakonom o visokom obrazovanju Kantona Sarajevo („Službene novine KS, broj: 36/22 i 28/25), kandidati iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, a koji imaju prijavljeno prebivalište u Kantonu Sarajevu, oslobođeni su plaćanja troškova školarine za studijske programe koji se finansiraju iz Budžeta Kantona Sarajevo do navršenih 26 godina života. Sastavni dio ovog Konkursa čine Odluka o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu u akademskoj 2026/2027. godini i Plan upisa.

